26/10/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución de autorización administrativa e aprobación do proxecto de execución da modificación substancial

Primeiro.0 22 de xullo de 1994 a Dirección Xeral de Industria autorizou administrativamente a planta de coxeración de enerxía eléctrica titularidade da empresa Derivados del Monte, S. L., no concello de Vimianzo (A Coruña), e concedeulle a condición de autoxerador eléctrico, de acordo co Real decreto 907/1982, de 2 de abril, sobre fomento da autoxeración de enerxía eléctrica. Segundo.0 11 de marzo de 1997 a Dirección Xeral de Industria aprobou o proxecto de execución da planta de coxeración de enerxía eléctrica autorizada á empresa Derivados del Monte, S. L., situada nas instalacións que a devandita empresa posúe no termo municipal de Vimianzo (A Coruña), coas seguintes características básicas: • “Un motor de combustión interna, alimentado por fuelóleo, de 3.825 kW de potencia. • Un xerador síncrono, trifásico, de 4.500 kVA, tensión de xeración 6 kV e factor de potencia 0,8. • Un centro de transformación de 5.000 kVA, intemperie e relación de transformación 20/6 kV • Un centro de transformación de interior de 500 kVA. • Instalacións de almacenamento de combustible, protección, mando, sinalización e medida”. Terceiro.0 13 de xullo de 1998 a Dirección Xeral de Industria inscribiu no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, a instalación de coxeración de referencia, de 3.675 kW, outorgándolle o número RE-98-14. Cuarto. Con data 12 de xullo de 2010, Derivados del Monte, S. L. solicitou a autorización administrativa e aprobación do proxecto de execución da modificación subtancial da planta de coxeración titularidade de Derivados del Monte, S. L., situada no concello de Vimianzo (A Coruña). Quinto.0 23 de xullo de 2010 o Departam to Territorial da Consellería de Economía e Industria da Coruña informou favorablemente a aprobación do proxecto de execución da modificación subtancial da devandita planta de coxeración. Primeiro. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Segundo. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Terceiro. Na tramitación tívose en conta o artigo 4.3 do Real decreto 661/2007, do 25 de maio, polo que se regula a actividade de produción de enerxía en réxime especial, a Orde da Consellería de Economía e Industria de 14 de decembro de 2009 pola que se regulan os criterios para aplicar o concepto de modificación substancial valorada con criterio de reposición que recolle o artigo 4.30 do Real decreto 661/2007, de 25 de maio, e as normas contidas no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorizacións de instalacións de enerxía eléctrica, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co exposto Primeiro. Autorizar administrativamente a modificación substancial da planta de coxeración titularidade de Derivados del Monte, S. L. situada no concello de Vimianzo (A Coruña), coas seguintes características básicas: • Instalación dunha caldeira de recuperación de gases para produción de vapor • Instalación de batería de presecado de materia prima • Instalación de sistema de regulación e control do factor de potencia • Renovación de sistemas de control de planta Segundo. Aprobar o proxecto de execución da devandita modificación substancial, de acordo co proxecto titulado “Proyecto de ejecución. Modificación sustancial planta de cogeneración. Derivados del Monte, S. L.” asinado polo enxeñeiro industrial Ricardo Lago Alonso, colexiado no 2010 e visado polo Ilustre Colexio de Enxeñeiros Industriais de Galicia o 23 de xullo de 2010 co número CO102413. A presente resolución axustarase ao cumprimento das seguintes condicións: Primeira. A modificación que se autoriza deberá realizarse de acordo coas especificacións e planos que figuran no proxecto que se aproba nesta resolución e referido no punto segundo da parte dispositiva desta. Segunda. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Terceira. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das instalacións autorizadas. Cuarta.0 prazo para a posta en servizo da modificación das instalacións que se autorizan será de seis meses contados a partir da data de notificación da presente resolución. Quinta. Unha vez construída a modificación das instalacións autorizada, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuadas e verificará o cumprimento dos compromisos contraídos por Derivados del Monte, S. L. e dos condicionados impostos nesta resolución, con carácter previo á posta en servizo das instalacións. Sexta. Para introducir modificacións nas instalacións que afecten a datos básicos do proxecto será necesaria a autorización previa desta Dirección Xeral. Pola súa banda, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle a este centro directivo todas as resolucións que dite en aplicación da devandita facultade. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da notificación desta resolución, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 5 de outubro de 2010 O director xeral de Industria, Enerxía e Minas Ángel Bernardio Tahoces